Հետխորհրդային շրջանում Թուրքիայի արտաքին քաղաքականության տեսական հիմքերի և դրանց գործնական կիրառման վերլուծությունը ցույց է տալիս, որ չնայած այդ երկրի արտաքին քաղաքական գերատեսչության ղեկավարը հայտարարում է, որ մշակվել և կիրառվում է սկզբունքորեն նոր հայեցակարգ, Անկարայի արտաքին քաղաքականությունը շարունակում է հիմնվել նույն սկզբունքների վրա, որոնք անփոփոխ են տասնամյակներ շարունակ: Այդ քաղաքականությունը, որի առանձնահատկությունը իրավիճակային բնույթն է, անցյալում բազմիցս հաջողություն է բերել Անկարային: